Diari Oficial de la Generalitat Valenciana


Sumari del DOGV 9909, del 06-08-2024 (2024/8194)

RESOLUCIÓ de 30 de juliol de 2024, del secretari autonòmic d’Educació, per la qual es dicten instruccions en matèria d’ordenació acadèmica i d’organització de l’activitat docent en els centres que impartixen ensenyaments esportius de règim especial a la Comunitat Valenciana, durant el curs 2024-2025.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8194

CVE
:   CIQL-F-7904-7400

Data del document
:   30-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * esport
    * organització de l'ensenyament
    * organització del treball
    * administració de l'ensenyament

La Llei orgànica 2/2006, de 3 de maig, d’educació, integra els ensenyaments esportius dins de l’oferta del sistema educatiu actual, els dona la consideració d’ensenyaments de règim especial i en regula els aspectes fonamentals mitjançant el capítol VIII del títol I. Esta ha sigut modificada per la Llei orgànica 3/2020, de 29 de desembre, les seues modificacions han sigut implantades definitivament en el curs 2023-2024.

La disposició transitòria onzena de la Llei orgànica 2/2006, de 3 de maig, d’educació, establix que les matèries en la regulació de les quals esta llei orgànica remet a disposicions reglamentàries ulteriors, i fins que estes no es dicten, es podran aplicar, en cada cas, les normes del mateix rang que s’hi aplicaven fins a l’entrada en vigor de la Llei orgànica 3/2020, de 29 de desembre, sempre que no s’oposen a esta.

La Llei 2/2022, de 22 de juliol, de la Generalitat, d’ordenació de l’exercici de les professions de l’esport i l’activitat física a la Comunitat Valenciana (DOGV 9391, 26.07.2022), definix les professions de l’esport i l’activitat física, determina les funcions i les activitats professionals de cada una, explicita els títols acadèmics i les qualificacions professionals necessaris per a poder exercir estes professions i amplia els requisits i les obligacions específiques en els supòsits especials que requerixen condicions especials de seguretat, i establix, en els articles 13 i 14, les titulacions de tècnic esportiu i tècnic esportiu superior com a formació necessària per a l’exercici de la professió de monitor o monitora i entrenador o entrenadora de la modalitat o especialitat esportiva corresponent.

El Reial decret 1363/2007, de 24 d’octubre, pel qual s’establix l’ordenació general dels ensenyaments esportius de règim especial (BOE 268, 08.11.2007) i els reials decrets vigents per a cada modalitat esportiva, constituïxen la normativa aplicable als ensenyaments esportius de règim especial, en l’àmbit de la Comunitat Valenciana.

El Reial decret 628/2022, de 26 de juliol, pel qual es modifiquen diversos reials decrets per a l’aplicació de la Llei orgànica 3/2020, de 29 de desembre, per la qual es modifica la Llei orgànica 2/2006, de 3 de maig, d’educació, als ensenyaments artístics i els ensenyaments esportius, i l’adequació d’aspectes determinats de l’ordenació general d’estos ensenyaments (BOE 179, 27.07.2022)

El Decret 132/2012, de 31 d’agost, del Consell, pel qual es regulen els ensenyaments esportius de règim especial a la Comunitat Valenciana (DOCV 6853, 03.09.2012).

L'Orde de 10 de maig de 2004, de la Conselleria de Cultura, Educació i Esport, per la qual es regulen les proves de maduresa per a l'accés als ensenyaments esportius a la Comunitat Valenciana (DOCV 4771, 09.06.2004), així com l'Orde de 17 de novembre de 2006, de la Conselleria de Cultura, Educació i Esport, que la modifica (DOCV 5411, 20.12.2006).

L’Orde 20/2019, de 16 de desembre, de la Conselleria d’Educació, Cultura i Esport, per la qual es regula el bloc comú dels ensenyaments esportius de règim especial en l’àmbit de la Comunitat Valenciana (DOCV 8704, 24.12.2019), així com l’Orde EFP/892/2023, de 26 de juliol, per la qual s'establixen convalidacions entre mòduls del bloc comú dels ensenyaments esportius i determinats títols oficials relacionats amb l’activitat física i l’esport i es regula el procediment per a la resolució individualitzada de convalidacions.

El Decret 39/2020, de 20 de març, del Consell, de mesures de suport a esportistes d’elit i al personal tècnic, entrenador, arbitral i jutge d’elit de la Comunitat Valenciana (DOCV 8784, 08.04.2020) exposa a l’article 13 exposa les mesures de protecció i suport en relació amb l’accés a titulacions esportives no universitàries.

La Resolució de 12 de novembre de 2020, de la Direcció General de Formació Professional i Ensenyaments de Règim Especial, per la qual s’establix el currículum del programa experimental de les matèries que formen part de les proves d’accés als ensenyaments esportius de règim especial de grau mitjà i de grau superior, conduents a les titulacions oficials de tècnic esportiu i tècnic esportiu superior, i dels cursos preparatoris en la Comunitat Valenciana. (DOGV 8954, 17.11.2020).

La Resolució de 16 de març 2021, de la Direcció General de Formació Professional i Ensenyaments de Règim Especial, normalitza la documentació per a la gestió administrativa dels ensenyaments esportius de règim especial en l’àmbit de la Comunitat Valenciana. (DOGV 9048, 25.03.2021), tenint en compte la correcció d’errors (DOGV 9315, 07.04.2022).

La Resolució de 24 d’abril de 2024, de la Direcció General de Centres Docents, per la qual es convoquen les proves d’accés de caràcter específic als cicles de grau mitjà i superior dels ensenyaments esportius de règim especial en els centres públics i centres de formació esportiva pertanyents a les federacions amb conveni amb l’Administració de la Comunitat Valenciana durant el curs acadèmic 2024-2025 (DOGV 9839, 30.04.2024).

La Resolució de 13 de maig de 2024, de la Direcció General de Centres Docents, per la qual es determinen el calendari i el procediment d’admissió i matriculació de l’alumnat per a cursar els ensenyaments esportius de grau mitjà i superior de règim especial en els centres públics i centres de formació esportiva pertanyents a les federacions amb conveni amb l’Administració de la Comunitat Valenciana durant el curs acadèmic 2024-2025 (DOGV 9849, 15.05.2024).

La Llei 15/2017, de 10 de novembre, de la Generalitat, de polítiques integrals de joventut (DOGV 8168, 13.11.2017), definix el seu àmbit d’aplicació a les persones que tenen entre 12 i 30 anys, ambdós edats inclusivament, i establix que els poders públics impulsaran la cultura participativa de les persones jóvens per a millorar els sistemes i les estructures democràtiques, i també garantir-los l’exercici d’un paper actiu de transformació i el canvi de la societat amb la seua intervenció en els assumptes públics.

La Llei 26/2018, de 21 de desembre, de la Generalitat, de drets i garanties de la infància i adolescència (DOGV 8450, 24.12.2018) indica que en tots els procediments que els afecten s'ha de respectar un espai de comunicació amb els menors, i obliga a fer complir els apartats 1 i 3 de l’article 17 de la llei respecte del dret de les persones menors d’edat a ser informades, sentides i escoltades. En l’article 10, es tracta l’abordatge integral de la violència contra la infància i l’adolescència.

La Llei orgànica 8/2021, de 4 de juny, de protecció integral a la infància i l’adolescència enfront de la violència, té l’objectiu de garantir els drets fonamentals dels xiquets, xiquetes i adolescents a la integritat física, psíquica, psicològica i moral enfront de qualsevol forma de violència, per a assegurar el desenrotllament lliure de la seua personalitat i establint mesures de protecció integral, que incloguen la sensibilització, la prevenció, la detecció precoç, la protecció i la reparació del dany en tots els àmbits en què es desenrotlla la seua vida (BOE 134, 05.06.21).

La Llei 15/2022, de 12 de juliol, integral per a la igualtat de tracte i la no-discriminació (BOE 167, 13.07.2022), té per objecte garantir i promoure el dret a la igualtat de tracte i la no-discriminació, així com respectar la igual dignitat de les persones en desenrotllament dels articles 9.2, 10 i 14 de la Constitució que tracten sobre la igualtat, dret, deures fonamentals i llibertats. A este efecte, la llei regula drets i obligacions de les persones, físiques o jurídiques, públiques o privades, establix principis d’actuació dels poders públics i preveu mesures destinades a previndre, eliminar i corregir qualsevol forma de discriminació, directa o indirecta, en els sectors públic i privat.

La Llei orgànica 10/2022, de 6 de setembre, de garantia integral de la llibertat sexual (BOE 215, 07.09.2022), pretén ser la garantia i la protecció integral del dret a la llibertat sexual i l’erradicació de totes les violències sexuals.

La Llei 39/2022, de 30 de desembre, de l’esport (BOE 314, 31.12.2022), establix com una de les finalitats el foment de l’educació física i l’esport en totes les etapes de la vida com a part fonamental de la millora de la qualitat de vida i l’adquisició d’hàbits saludables, tant dins del sistema educatiu com fora.

La Llei 1/2023, de 20 de febrer, de cooperació per al desenrotllament sostenible i la solidaritat global (BOE 44, 21.02.2023), dedica l’article 11 a l’educació per al desenrotllament sostenible i la ciutadania global.

La Llei 4/2023, de 28 de febrer, per a la igualtat real i efectiva de les persones trans i per a la garantia dels drets de les persones LGTBI (BOE 51, 01.03.2023), en la secció quinta establix mesures en l’àmbit educatiu.

La Llei 2/2023, de 13 de març, de la Generalitat, de protecció, benestar i tinença d’animals de companyia i altres mesures de benestar animal (DOGV 9553, 14.03.2023), indica que la conselleria competent en educació ha de programar anualment en els centres escolars accions educatives i de sensibilització sobre els objectius i principis d’esta llei.

La Llei 7/2023, de 28 de març, de protecció dels drets i el benestar dels animals (BOE 75, 29.03.2023) va expressar en l’article 29.3 que «excepte prohibició expressa, degudament senyalitzada i visible des de l’exterior, es permetrà l’accés d’animals de companyia a edificis i dependències públiques» Per este motiu, es va publicar la Resolució de 25 d’octubre de 2023 i la seua modificació de 9 de novembre (DOGV 9724, 14.11.2023) on es facilitava en l’annex únic, la senyalització per a dur a terme la prohibició en els centres educatius.

La Llei 4/2023, de 13 d’abril, de la Generalitat, de participació ciutadana i foment de l’associacionisme de la Comunitat Valenciana (DOGV 9579, 20.04.2023), inclou referències en la participació ciutadana en el sistema educatiu valencià.

El Reglament general de protecció de dades (RGPD); el Reglament (UE) 2016/679, del Parlament Europeu i del Consell, de 27 d’abril de 2016, i la Llei orgànica 3/2018, de 5 de desembre, de protecció de dades personals i garantia dels drets digitals introduïxen una sèrie de novetats i de canvis als quals és necessari adaptar els tractaments actuals. L’RGPD esmenta expressament la necessitat que el responsable hi aplique mesures tècniques i organitzatives apropiades, amb la finalitat de garantir que el tractament és conforme al que disposa el Reglament.

La Llei 1/2024, de 27 de juny, de la Generalitat, per la qual es regula la llibertat educativa  (DOGV 9880, 28.06.2024).

El Decret 252/2019, de 29 de novembre, del Consell, de regulació de l’organització i el funcionament dels centres públics que impartixen ensenyaments d’Educació Secundària Obligatòria, Batxillerat i Formació Professional (DOGV 8693, 09.12.2019).

El Decret 104/2018, de 27 de juliol, del Consell, pel qual es despleguen els principis d’equitat i d’inclusió en el sistema educatiu valencià (DOGV 8356, 07.08.18), té per objecte establir i regular els principis i les actuacions encaminades al desenrotllament d’un model inclusiu en el sistema educatiu valencià per a fer efectius els principis d’equitat i igualtat d’oportunitats en l’accés, participació, permanència i progrés de totes les persones participants i aconseguir, alhora, que els centres docents es constituïsquen en elements dinamitzadors de la transformació social cap a la igualtat i la plena inclusió de totes les persones, especialment d’aquelles que es troben en situació de major vulnerabilitat i en risc d’exclusió.

El Decret 72/2021, de 21 de maig, del Consell, regula l’organització de l’orientació educativa i professional en el Sistema Educatiu Valencià. (DOGV 9099, 03.06.2021).

L’Orde 20/2019, de 30 d’abril, de la Conselleria d’Educació, Investigació, Cultura i Esport, modificada mitjançant Orde 10/2023, de 22 de maig, de la Conselleria d’Educació, Cultura i Esport, per la qual es regulen i es concreten determinats aspectes de l’organització i el funcionament de l’orientació educativa i professional en el sistema educatiu valencià (DOGV 9606, 30.05.2023), regula l’organització de la resposta educativa per a la inclusió de l’alumnat en els centres docents sostinguts amb fons públics del sistema educatiu valencià.

L’Orde 12/2022, de 9 de març, de la Conselleria d’Educació, Cultura i Esport, regula el mòdul professional de Formació en Centres de Treball (FCT) dels cicles formatius de grau mitjà i superior, Formació Professional Bàsica, programes formatius de qualificació bàsica, cursos d’especialització i Bloc de Formació Pràctica (BFP) dels ensenyaments de règim especial, en l’àmbit territorial de la Comunitat Valenciana (DOGV 9299, 16.03.2022), i la Resolució de 2 de juny de 2022, de la Direcció General de Formació Professional i Ensenyaments de Règim Especial, per la qual es dicten instruccions per a la gestió del mòdul professional de Formació en Centres de Treball (DOGV. 9355, 06.06.2022).

L’Orde 30/2022, de 12 de maig, de la Conselleria d’Educació, Cultura i Esport, regula l’organització i l’autorització dels ensenyaments dels cicles formatius de Formació Professional en el règim semipresencial en centres docents públics i privats de la Comunitat Valenciana (DOGV 9342, 18.05.2022).

La modificació en concret de la disposició addicional cinquantena segona, que regula la inclusió en el sistema de Seguretat Social d’alumnes que realitzen pràctiques formatives o pràctiques acadèmiques externes incloses en programes de formació, implica esta inclusió en el sistema de Seguretat Social per a l’alumnat de formació professional que realitza el mòdul de Formació en Centres de Treball (FCT), Bloc de Formació Pràctica (BFP), o Formació professional DUAL o en règim general segons el contemplat en la Llei orgànica 3/2022, de 31 de març, d’ordenació i integració de la Formació Professional.

La Resolució de 14 de febrer 2019, de la Secretaria Autonòmica d’Educació i Investigació, per la qual es dicten instruccions davant de diversos supòsits de no convivència dels progenitors per motius de separació, divorci, nul·litat matrimonial, ruptura de parelles de fet o situacions anàlogues, i que s’han d’aplicar en els centres docents sostinguts amb fons públics d’ensenyaments no universitaris de la Comunitat Valenciana (DOGV 8490, 20.02.2019).

La Resolució de 17 d’abril de 2024, sobre determinats aspectes per a la regulació de l’ús de dispositius mòbils en centres educatius no universitaris sostinguts amb fons públics de la Comunitat Valenciana (DOGV 9841, 03.05.2 024).

En este sentit, a fi de millorar la gestió dels ensenyaments esportius de règim especial, esta resolució té com a objecte desplegar la normativa citada i concretar, per al curs escolar 2023-2024, el règim general de funcionament, així com l’organització dels ensenyaments esportius de règim especial en el nostre territori.

De conformitat amb el Decret 17 /2024 , d’1 2 de juliol, del president de la Generalitat, pel qual es determinen el número i la denominació de les conselleries, i les seues atribucions (DOGV 9891, 12.07.202 4) i el Decret 19/2024, de 12 de juliol, del president de la Generalitat, pel qual es determinen les secretaries autonòmiques de l’Administració del Consell (DOGV 9 891, 12 .07.2024) i les seues respectives modificacions,

RESOLC

*Apartat únic*

Aprovar les instruccions per a l’organització i el funcionament en centres públics i centres privats autoritzats de la Comunitat Valenciana que impartixen ensenyaments esportius de règim especial, durant el curs acadèmic 2024-2025.

  

València, 30 de juliol de 2024

Daniel McEvoy Bravo

Secretari autonòmic d'Educació

Esta disposició conté annexos. Consulteu-ne la versió en PDF.